**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

***Яуап. Текст.***

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.*  ***Уның*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.*  ***Ҡурсаулыҡта*** *эшләүселәрҙең күҙәтеүе аҫтында бөтә йәнлектәр һәм*  ***хайуандар*** *йәшәй. Ғалимдар*  ***бында*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр. Өфө – Башҡортостандың баш ҡалаһы. Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

***Яуап. Өфө – Башҡортостандың баш ҡалаһы.***

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

***Яуап. Публицистик стиль***

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш, ҡолау, яратыу, ваҡыт, матур, сабый.*

**Яуап.**

**Йәштәш – тиңдәш, бер йылғы, бер йәштә, тиҫтер.**

**Ҡолау – йығылыу, барып төшөү.**

**Яратыу – һөйөү, оҡшатыу, ғашиҡ булыу.**

**Ваҡыт – мәл, осор, заман, дәүер.**

**Матур – зифа, сибәр, һылыу, гүзәл, нәфис, һомғол, һоҡланғыс.**

**Сабый – бала, бәпес.**

**Синонимдар рәтенең доминантаһы: Бер йылғы, йығылыу, яратыу, ваҡыт, матур, бала.**

1. Рус телендә бирелгән фразеологизмдарҙың башҡорт телендәге парҙарын тап:

***Яуап.***

***Два сапога пара – икеһе бер ҡалып, ишәй менән ҡушай.***

***Душа нараспашку – асыҡ күңелле.***

***Глаза на мокром месте – күҙе инешле урынға тура килгән, серек сабата.***

***Сыграть в ящик – теге донъяға китеү, аяҡ һуҙыу.***

***Кот наплакал – тырнаҡ осондай.***

***Бить баклуши – ел ҡыуыу, эт һуғарыу.***

***Пристал как банный лист – йәнгә тейҙе, һағыҙаҡ кеүек йәбеште.***

***Водить за нос - төп башына ултыртыу, тишек кәмәгә ултыртыу.***

***Выеденного яйца не стоит - һуҡыр бер тин тормай.***

***На душе кошки скребут - күңел һыҙылыу, йөрәк урынында түгел.***

1. Бирелгән фразеологик берәмектәрҙең мәғәнәләрен аңлатығыҙ:

***Яуап.***

***Атлы барып йәйәү ҡайтҡан- өмөт, ышаныс бушҡа сыҡҡанда әйтелә.***

***борсаҡ сәсә – бик маҡтанып хәбәр һөйләй.***

***тирмәне шәп тарта - ашауға бик шәп.***

***теш ҡайрау – асыу һаҡлап, уҫал ниәт тотоу.***

***ҡойороҡ болғау – түрәләр, хәлле кешеләр алдында ҡуштанланыу, ярамһаҡланыу.***

***мамай заманында – әллә ҡасан, бик күптәнге.***

***дөйә ҡойроғо ергә еткәс- булмай, тормошҡа ашмай торған йәки булыры бик алыҫ эш-хәл тураһында мыҫҡыллабыраҡ әйтелә.***

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

***Яуап.***

***Боронғо – бо-рон-ғо, тһ(асыҡ) - тһт(ябыҡ) - тһ(асыҡ)***

***Арыҫлан – а-рыҫ-лан, һ(асыҡ) – тһт(ябыҡ) – тһт(ябыҡ)***

***Етмеш – ет-меш, һт( ябыҡ) – тһт(ябыҡ)***

***Мөхәббәт – мө-хәб-бәт, тһ(асыҡ) – тһт(ябыҡ) – тһт(ябыҡ)***

***Ҡурҡаҡ – ҡур-ҡаҡ, тһт(ябыҡ) – тһт(ябыҡ)***

***Алмашсы- ал-маш-сы, һт( ябыҡ) – тһт(ябыҡ) – тһ(асыҡ)***

1. ***Ҡара диңгеҙ*** *һүҙенең яһалышын аңлатып яҙырға?*

***Яуап. Бәйләү юлы менән яһалған ҡушма исем.***

1. ***Юлдаш, ҡурайсы һүҙҙәренең ялғау төрөн билдәләгеҙ?***

***Яуап. –даш, -сы – яһаусы ялғауҙар.***

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

***Яуап. Дөйөм күплек.***

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

***Яуап. Төшөм килеш.***

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

***Яуап. Сифат.***

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

***Яуап. Береһендә лә һаҡланмай.***

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

***Яуап. Уға – күрһәтеү алмашы***

***Һәр – билдәләү алмашы.***

***Ошо – күрһәтеү алмашы.***

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

***Яуап. Ҡушму ҡылымдар.***

1. *Исемеңде ташҡа яҙма, ил йөрәгенә яҙ.* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

***Яуап. Хәбәр һөйләм.***

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан йөрәккәйемә ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

***Яуап.***

***Башҡортостаным (төп.к) минең (эй.к.) – өндәш һүҙ***

***Буздәгем минең! –өндәш һүҙ.***

***Әсәйем (төп.к., эйә)***

***Минең (эй.к., аныҡлаусы)***

***Илкәйемдең (эй.к., аныҡлаусы)***

***Үҙебеҙҙең яҡтың (эй.к., аныҡлаусы)***

***Тыуған яҡтарым (төп.к., өндәш һүҙ)***

***Һеҙҙең (эй.к., аныҡлаусы)***

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*

***Яуап. Омографтар.***

1. Антоним, синоним, омоним һүҙлектәре ниндәй төркөмгә ҡарай?

***Яуап. Лингвистик һүҙлек.***

Ғәләүева Илүзә.